Suid-Afrika voer vir die eerste keer in 11 maande weer mielies in nadat die ergste droogte sedert 1992 plaaslike oeste verniel het.
Dit is tans goedkoper vir veeboere in die Wes-Kaap om mielies vir veevoer in te voer as om dit teen die huidige hoë pryse van die binneland af te vervoer.
Die beperkte internasionale beskikbaarheid van witmielies maak dit onwaarskynlik dat dié variëteit ingevoer sal word, wat pryse kan laat styg indien daar ’n tekort ontstaan.
Volgens De Villiers is daar nog nie ’n krisis met die verskaffing van witmielies nie en Graan SA verwag ondanks die droogte steeds ’n surplus van 100 000 ton witmielies, wat in die binnelandse aanvraag sal voldoen.
Mexiko is die enigste ander groot produsent van witmielies in die wêreld, en Suid-Afrika is die grootste witmielieprodusent in Afrika. Byna al die ander mielies wat op die wêreldmark verhandel word, is geelmielies.